Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 701/11/8802	Košice I, 23.3.2012
EEČ : 2-63-67-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Nezisková organizácia radu poremonštrátov  
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Staré mesto pod spisovou značkou ORP-4366/SM-KE-2011.

Skutková veta: 
dňa 18.01.2012 obvinený XXXXX prehlásil, že spáchal skutok spočívajúci v tom, že

- v čase medzi 23.45 hod. dňa 03.11.2011 do 00.15 hod. dňa 04.11.2011 na ul. Námestie Laca Novomeského č. 7 v Košiciach v podniku Veľkopopovická piváreň a následne pred uvedeným podnikom Veľkopopovická piváreň, fyzicky napadol XXXXX z Košíc a to tým spôsobom, že v priestoroch podniku ho rukami poškriabal v oblasti tváre a krku a následne vonku pred uvedeným podnikom ho udrel päsťou do oblasti tváre, čím na mieste verejnosti prístupnom sa takto svojím konaním dopustil hrubej neslušnosti alebo výtržnosti najmä tým, že napadol iného.
 
Odôvodnenie: 
Uznesením policajného orgánu Obvodného oddelenia PZ XXXXX - Staré mesto sp. zn. ČVS:ORP-4366/SM-KE-2011 zo dňa 04.11.2011 bolo začaté trestné stíhanie  a uznesením toho istého orgánu zo a 04.11.2011 vznesené obvinenie XXXXX pre  prečin výtržníctva podľa § 364 ods. 1 písm. a) Trestného zákona. 

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený a poškodený uzavreli dňa 17.02.2012 dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je stíhaný. 

	Dňa 16.02.2012 peňažnú sumu vo výške 200,- Eur obvinený zložil na depozitný účet  Krajskej prokuratúry v Košiciach č.ú. 7000194644/8180 určenú vo výške 50 % na peňažnú pomoc obetiam trestnej činnosti a 50 % t.j. 100 Eur pre  Neziskovú organizáciu Rádu premonštrátov - Opátstvo Jasov č. ú. 292 1842260/1100.

Táto suma je primeraná závažnosti spáchaného trestného činu.

	Obvinený XXXXX a poškodený XXXXX s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, som dospel k záveru, že takýto spôsob rozhodnutia je dostačujúci.

        Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor